De la Pământ la Lună
În 1855, Jules Verne a publicat în "Musée des familles" o nuvelă intitulată "O iarnă printre ghețari", conținând câteva elemente care vor apărea ulterior în roman. O primă versiune a "Căpitanului Hatteras" a apărut între 1864 și 1865 sub forma a două romane separate: "Englezii, la Polul Nord" și "Deșertul de gheață". Jules Verne a remaniat ulterior povestea, au fost adăugate ilustrațiile lui Riou, iar romanul a fost reeditat în decembrie 1866. Versiunea definitivă a apărut în seria "Călătorii extraordinare". Deși a fost prima carte a seriei, pe ea apărea numărul 2. Trei cărți ale lui Verne din perioada 1863-1865 ("Cinci săptămâni în balon", "O călătorie spre centrul Pământului" și "De la Pământ la Lună") au fost adăugate retroactiv la serie.